**Република Србија**

**Град Крагујевац**

**Градско веће**

**Број: 400-3369/24-V**

**Датум: 6.децембар 2024.године**

**К р а г у ј е в а ц**

Градско веће, на основу члана 69. став 4. Закона о буџетском систему („Службени гласник РС'', брoj: 54/09, 73/10, 101/10, 101/11, 93/12, 62/13, 63/13-испр., 108/13, 142/14, 68/15 – др.закон, 103/15, 99/16, 113/17, 95/18, 31/19, 72/19, 149/20, 118/21, 118/21-др. закон 138/22, 92/23 и 94/24) у вези члана 36. Одлуке о буџету града Крагујевца за 2024. годину ("Службени лист града Крагујевца'', брoj 13/24 и 37/24), члана 2. став 1. тачка 6. Одлуке о Градском већу (''Службени лист града Крагујевца'', брoj 29/24-пречишћен текст) и члана 49. став 1. Пословника о раду Градског већа (''Службени лист града Крагујевца'', брoj 13/24), на седници одржаној дана 6.децембра 2024.године, доноси

**Р Е Ш Е Њ Е**

**о употреби средстава текуће буџетске резерве**

**I** Одобрава се употреба средстава текуће буџетске резерве за обезбеђење недостајућих средстава за исплати заосталих обавеза по Уговору бр. 404-828/24-I са Радио телевизијом Крагујевац, на име преноса седница Скупштине града Крагујевца, у износу од 3.000.000 динара, по захтеву Скупштине града.

**II** Одобрени износ средстава текуће буџетске резерве из поглавља I овог решења распоређује се:

**● на терет** раздела 12 – Градска управа за финансије и јавне набавке (77947), програм 15 (0602) – Опште услуге локалне самоуправе, програмска активност 0009 – текућа буџетска резерва, функција 160 – Опште јавне услуге некласификоване на другом месту, број апропријације 295, економска класификација 499 – Средства резерве;

**● у корист** раздела 1 – Скупштина града (09706), програм 16 – (2101) Политички систем локалне самоуправе, програмска активност 0001 – Функционисање Скупштине, функција 111 – Извршни и законодавни органи, апропријација број 6, економска класификација 423 – Услуге по уговору.

**III** За реализацију овог решења задужују се Скупштина града и Градска управа за финансије и јавне набавке.

**О б р а з л о ж е њ е**

Правни основ за доношење Решења о употреби средстава текуће буџетске резерве (у даљем тексту: Решење) садржан је у одредбама члана 69. став 4. Закона о буџетском систему („Службени гласник Републике Србије“, број 54/09, 73/10, 101/10, 101/11, 93/12, 62/13, 63/13-испр.,108/13, 142/14, 68/15 – др. закони, 103/15, 99/16, 113/17,95/18, 31/19,72/19,149/20,118/21, 118/21 – др.закон, 138/22 и 92/23), у вези члана 36. Одлуке о буџету града Крагујевца за 2024. годину („Службени лист града Крагујевца“, 13/24 и 37/24) којима је прописано да надлежни извршни орган локалне власти, на предлог локалног органа управе надлежног за финансије доноси решење о употреби средстава текуће буџетске резерве. Такође, одредбама члана 2. става 1. тачка 6. Одлуке о Градском већу („Службени лист града Крагујевца“, број 29/24-пречишћен текст) прописано је да Градско веће одлучује о употреби средстава текуће и сталне буџетске резерве, члана 49. став 1. Пословника о раду Градског већа („Службени лист града Крагујевца“, број 13/24) да Градско веће у вршењу послова из своје надлежности доноси решења, закључке, наредбе, упутства, пословник, препоруке, планове, програме и друга акта.

Разлог за доношење овог Решења је Захтев Скупштине града, број 400-3367/24-I од 06.12.2024. године, за исплату заосталих обавеза по уговору бр. 404-828/24-I са Радио телевизијом Крагујевац, на име преноса седница Скупштине града Крагујевца, која нису планирана Одлуком о буџету града Крагујевца за 2024. годину.

**ЗАМЕНИК ГРАДОНАЧЕЛНИКА**

**Дејан Ружић**